Секторот за инспекциски надзор во областа на социјалната заштита и заштита на децата при Министерството за труд и социјална политика, преку вишинспектор за социјална заштита Томислав Цветковски со службена легитимација број 28-0004 и инспектор за социјална заштита Садат Нуредини со службена легитимација број 28-0018, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Охрид, со седиште на ул. ,, 7 ми Ноември“бр.262, Охрид застапуван од ВД Директорот Ајтен Муслиуи со Записник ИП1 број 16-16 од 22.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Ајтен Муслиу, ВД Директор на ЈУ Меѓуопштински центар за социјална работа Охрид (во натамошниот текст: Центарот), да ги отстрани констатираните неправилности во примената на Законот за социјалната заштита, подзаконските, општите, поединечните и другите акти донесени врз негова основа, односно да ги преземе следните мерки во определените рокови:

**1.** Центарот во постапката за давање согласност за издавање на патна исправа, по применото барање од МВР, кога дава согласност за патна исправа, да обезбеди доказ дека е извршена достава на решението со кое се дава согласност до двајцата родители, односно во постапката да им овозможи на странките право на правна заштита односно право на жалба, согласност со член 263 од Законот за социјална заштита член 14 и 80 од Законот за општата управна постапка.

**Рок за извршување на инспекциската мерка е од денот на приемот на Решението и постојано**

**2.** Центарот во однос на во постапката за давање согласност за издавање патна исправа за малолетно дете-деца и постапката за доверување на дете-деца на чување и воспитание, да донесува решение во рок од 30 дена, согласност со член 14 став 3 од Законот за семејството, член 263 од Законот за социјална заштита и члено 93 став 1 од Законот за општата управна постапка.

**Рок за извршување на инспекциската мерка е од денот на приемот на Решението и постојано.**

**3.** Центарот во предметот број Уп1 0805-16 на Н.Н.и Н.Н, по добиеното писмено известување од родителите на детето дека решението за уредување на личните односи и непосредни контакти на малолетните деца со таткото со кој не живеат не се почитува во целост, да ги преземe сите мерки и активности, односно писмено да ги предупреди родителите на недостатоците во воспитанието и развојот на децата и на одговорно родителство, како и на правата и обврските во вршењето на родителското право, согласност со член 76, 85 и 86 од Законот за семејството.

**Рок за извршување на инспекциската мерка е 10 дена од денот на приемот на Решението и постојано.**

**4.** Центарот во однос на постапките: за одржување на лични родителски односи и непосредни контакти и видување на малолетното дете-деца; за давање согласност за издавање патна исправа; за доверување на дете-деца на чување и воспитание, за мировна постапка и мислење за доверување на дете, да изготви Наод и мислење на стручен работник и Наод и мислење на стручен тим, согласност со член 281 од Законот за социјалната заштита и член 26 став 1 точка 2, и 3 од Правилникот за начинот на водење и соджина на евиденцијата за корисниците на правата од социјална заштита и документацијата за стручната работа.

**Рок за извршување на инспекциската мерка е од денот на приемот на Решението и постојано**

**5.** Центарот во постапка по барање на Судот за измена на судска одлука за доверување на малолетно дете, во постапка за регулирање на лични односи и непосредни контакти помеѓу дете и родител со кого што не живее и во постапка за надзор над вршење на родителско право каде што е предвидено вршење на непосреден увид во домот од страна на Центарот, да врши непосреден увид во домот заради утврдување на фактичката состојба во домаќинството и потребите на членовите на домаќинството од социјална заштита, согласно со член 115 став 1 алинеја 4 од Законот за социјална заштита.

**Рок за извршување на инспекциската е од денот на приемот на Решението и постојано**

**6.** Центарот во предметот број 08-245/1 на В. и И.Ј. да ја утврди целосно и правилно фактичката состојба преку методите на стручна, советодавна, советувалишна и интердисциплинарна работа и до судот да доставуви мислење за доверување на малолетните деца на чување, воспитување и издржување кај еден од родителите, согласност со член 80 став 2 и член 237 став 3 и 4 од Законот за семејството.

**Рок за извршување на инспекциската мерка е 30 дена од денот на приемот на Решението и постојано**

**7.** Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита преку вишинспектор за социјална заштита Томислав Цветковски со службена легитимација број 28-0004 и инспектор за социјална заштита Садат Нуредини со службена легитимација број 28-0018, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Охрид, со седиште на ул. ,, 7 ми Ноември “бр.262, Охрид застапуван од ВД Директорот Ајтен Муслиу и состави Записник ИП1 број 16-16 од 22.09.2023 година, во кој се констатирани недостатоци и неправилности во постапувањето на Центарот во постапките за доверување на дете-деца, вонбрачно доверување, регулирање на видување, мировна постапка и мислење за доверување на дете, давање согласност за издавање патна исправа и за иселување во странство.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-16 од 29.09.2023 година.

 Инспектори за социјална заштита:

  **Томислав Цветковски**

 **Садат Нуредини**